Nr. 21201/9.11.2022                                                                       
REFERAT DE APROBARE

Subsemnatul  Dincă Florin Ionuț, viceprimar al Oraşului Boldeşti – Scăeni, in  calitate de consilier local, vă supun spre analiză şi aprobare Proiectul de hotărâre privind inițierea /întocmirea documentației pentru instituirea restricțiilor de circulație pentru autovehiculele  cu masa  maximă autorizată mai mare de 3.5 tone pe DJ 250  si DC 59 pe raza administrativ-teritorială a orașului Boldești-Scăeni. 
În baza OUG nr. 57/2019 privind Codul administrativ, OUG 195/2002 privind circulația pe drumurile publice, HG 1391/2006 pentru aprobarea Regulamentului de aplicare a OUG 195/2002, OUG 43/1997 privind regimul drumurilor, cu modificările lor ulterioare, vă prezint următoarele :
· Datorită autovehiculelor de mare tonaj care tranzitează orașul Boldești-Scăeni pe 
DJ 250(Str. Bucovului - Str. Gloriei), cetățenii din zonă reclamă zdruncinarea caselor și implicit crăparea pereților, zgomot și pericol de accidente;
· Restricționarea traficului din punct de vedere al tonajului este dictată de :

-  Necesitatea asigurării unui nivel ridicat de siguranță a traficului rutier și pietonal ;

-  Necesitatea conservării și protejării mediului ambiant ;

-  Necesitatea diminuării disconfortului produs riveranilor ;

-  Necesitatea protejării și administrării eficiente a infrastructurii rutiere ;

-  Reducerea cheltuielilor de întreținere și reparații.

· Potrivit art. 70 lit. g) din O.U.G. nr. 195/2005 privind protecția mediului, 

autoritățile publice locale au obligația să reglementeze accesul anumitor tipuri de autovehicule, în anumite zone ale localităților, dacă acestea sunt generatoare de disconfort pentru populație.

Autoritatea publică locală Boldești-Scăeni va implementa restricția temporară de tonaj pentru vehiculele rutiere cu masa totală maximă autorizată mai mare de 3.5 tone pe DJ 250 (segmentul de drum cuprins între comuna Bucov și orașul Boldești-Scăeni) și DC 59- (Strada Gloriei segmentul cuprins între intersecția cu DN1A și intersecția cu Strada Bucovului), pe o perioadă care va rămâne la latitudinea unității administrativ teritoriale.


Evaluarea impactului adoptării hotărârii, în forma propusă:

-impactul economico-social: prin adoptarea hotărârii se asigură asigurarea unui nivel ridicat de siguranță a traficului rutier și pietonal,  protejarea și administrarea eficienta a infrastructurii rutiere și diminuarea disconfortului produs riveranilor si totodată locuințelor acestora;

-impactul financiar asupra bugetului local: reducerea cheltuielilor de întreținere și reparații a drumurilor afectate de traficul de tonaj greu;

-impactul asupra mediului: se urmărește conservarea si protejarea mediului ambiant;

-impactul asupra legislației in vigoare: prin adoptarea proiectului se asigură respectarea legislației, potrivit art. 70 lit. g) din O.U.G. nr. 195/2005 privind protecția mediului, autoritățile publice locale au obligația să reglementeze accesul anumitor tipuri de autovehicule, în anumite zone ale localităților, dacă acestea sunt generatoare de disconfort pentru populație.


Menționez că, în urma adresei numărul 18112/25.08.2021, am primit de la  Consiliul Județean Prahova, prin adresa numărul 18920/27.08.2021, avizul favorabil pentru instituire restricție tonaj pentru vehiculele rutiere cu masa totală maximă autorizată mai mare de 3.5 tone, pe tronsonul de drum cuprins între comuna Bucov și orașul Boldești-Scăeni.
În speranţa aprobării, vă mulţumesc anticipat !

VICEPRIMAR,

În calitate de consilier local,

DINCĂ FLORIN IONUŢ

